María Tareixa de Austria e Borbón

María Tareixa de Austria e Borbón (en francés: Marie-Thérèse d'Autriche), nada en San Lorenzo de El Escorial o 10 de setembro de 1638 e finada en Versalles o 30 de xullo de 1683, foi unha Infanta de España, Infanta de Portugal, Arquiduquesa de Austria e, Raíña consorte de Francia desde 1660, aínda que isto non impediu que Francia atacase a España en Flandres durante a Guerra de Devolución, nin no Caribe, apoiando aos piratas (filibusteiros e bucaneiros) desde a Illa da Tartaruga (base francesa pirata, onde se abastecían de pólvora, municións,...), chegando a atacar a parte occidental da Española en mans francesas (Haití), con apoio oficial até 1665, que foi restablecido posteriormente.

 Traxectoria 
Filla do Rei Filipe IV de España e da súa primeira esposa a princesa Isabel de Francia, era por parte de nai, a neta do Rei Henrique IV de Francia e á súa vez irmá do rei Carlos II de España

 Matrimonio 
miniatura|esquerda|200px|A entrevista de Lois XIV e Filipe IV na illa dos Faisáns representa o momento da entrega de María Tareixa como esposa ao rei de Francia.
O 9 de xuño de 1660 contraeu matrimonio con Lois XIV de Francia, o chamado Rei Sol, primo-irmán seu por dobre liña, tanto por parte de pai como de nai. A súa entrega como prometida do rei formalizouse en Irún (Illa dos Faisáns), nun acto cuxa preparación contou coa participación de Velázquez.

A raíña María Teresa levou unha vida de illamento e de tristeza durante todo o seu reinado. Salvo por unha breve rexencia en 1672, durante a campaña do rei contra Holanda, non desenvolveu actividade política algunha.

Deu seis fillos ao rei, dos cales só Lois, o chamado "Gran Delfín", sobreviviuna. Unha enfermidade devastadora acabou coa súa vida en 1683, cando soamente contaba con 44 anos de idade.

 Avoa do primeiro rei Borbón de España 
Anos máis tarde o seu neto, Filipe de Francia, duque de Anjou, segundo fillo do Gran Delfín, sería proclamado Rei de España co nome de Filipe V como sucesor de Carlos II, medio irmán máis novo de María Tareixa, polo cal os dereitos dinásticos da actual familia real española pasan polos da súa antecesora e matriarca, única filla do rei Filipe IV en ter descendencia na actualidade.

 Descendencia 
Dos seis fillos que tivo co rei Lois XIV de Francia, só o maior, Lois, chegou á idade adulta, probablemente por culpa da consanguinidade:
Lois de Francia, Delfín de Francia; coñecido como O Gran Delfín ou "Monseigneur" e pai de Lois de Francia, Filipe V de España e Carlos de Francia;
Ana Isabel de Francia (18 de novembro – 30 de decembro de 1662);
María Ana de Francia (16 de novembro – 26 de decembro de 1664);
María Tareixa de Francia (2 de xaneiro de 1667 – 1 de marzo de 1672);
Filipe Carlos de Francia (5 de agosto de 1668 – 10 de xullo de 1671), Duque de Anjou;
Lois Francisco de Francia (14 de xuño – 4 de novembro de 1672).
Existe ademais unha lenda que di que a raíña tivo unha filla con Nabo, o seu paxe de orixe africana. A nena, de nome Louise Marie Thérèse, sería oculta nun convento.

 Devanceiros 
Devanceiros de María Tareixa

 Notas 

 Véxase tamén 

 Outros artigos 
 Infante de España
 Raíñas e emperatrices de Francia
 Lois XIV de Francia

Categoría:Finados en 1683
Categoría:Nados en 1638